《送仞千大师还雷峰西堂》
明代·释今龙

下山分手即乘船，归去春雷振法筵。一象自奔员峤月，双雕曾运海螺天。

云垂大海蕤千朵，月落同风印大川。从此野干应避路，堂堂直辟洞宗禅。

作者简介：今龙，字枯吟。茂名人。礼石波禅师受具。明桂王永历十三年（一六五九），参天然于雷峰，为典客，随入丹霞。会石鉴禅师分座怡山，奉命以监寺辅行。洎石公退院，从福州往参天童，当机大悟，木陈和尚付以大法。寻示寂天童。著有诗稿。事见高雷旅港同乡会《高雷文献专辑》。